पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के कहर से शहरों व गांवों में रहने वाले लोग सहमे हैं। संक्रमण बढ़ने और लगातार मौतों की खबर सुनकर लोग देवी-देवताओं से कोरोना से मुक्ति की प्रार्थना कर रहे हैं। भूपालसागर क्षेत्र के बबराणा गांव के लोगों ने कोरोना से राहत दिलाने के लिए आस्था का अनूठा उदाहरण पेश किया। पूरे गांव के लोग परिवार व मवेशियों के साथ खेतों पर चले गए। सोमवार व मंगलवार दो दिन व दो रात खेतों में ही डेरा डाले रखा। कोरोना से मुक्ति दिलाने और संक्रमण से हो रही माैतें रोकने की प्रार्थना की।
इस दाैरान काेई भी व्यक्ति गांव में नहीं गया। रात में पहरा देने के लिए कुछ युवा गश्त पर रहे। गश्त कर सुबह वापस खेतों पर चले गए। रात में किसी को नींद आई तो खेत पर चले गए, लेकिन कोई भी अपने घर में नहीं गया। सरपंच गौतम विजयवर्गीय ने कहा कि यह लोगों की आस्था से जुड़ा मामला है। जब-जब ऐसे संकट आए ग्रामीण माता से प्रार्थना करते रहे हैं। दो दिन तक पूरे गांव में सन्नाटा पसरा रहा।
भजन गाकर संक्रमिताें के ठीक हाेने के लिए प्रार्थना की
चित्तौड़गढ़| कोरोना से लोगों की अकाल माैत पर उन्हें श्रद्धांजलि और बीमाराें के शीघ्र स्वस्थ होने की मंगल कामना को लेकर संगीत प्रेमी हेमंत सुहालका ने भजन गाकर ईश्वर से प्रार्थना की। काेराेना के खात्मे के लिए स्तुति की। हे राम, हे राम तू ही दाता, कल चमन था आज इक सहरा हुआ, ईश्वर अल्लाह तेरो नाम सबको सम्मति दे भगवान सहित करीब 40 गीत व भजन तीन घंटे तक गाकर ईश्वर से प्रार्थना की।
इधर, काेराेना भगाने के लिए हवन, गांव के बाहर भाेजन बनाया
बिनोता| मिंडाना पंचायत के टांटरमाला गांव में कोरोना से बचाव की कामना को लेकर ग्रामीणाें ने लक्ष्मीनारायण मंदिर में हवन किया। पूर्व उपसरपंच गोपाललाल मेनारिया, जनक दास वैष्णव ने बताया कि संक्रमिताें के जल्द ठीक हाेने की कामना की। रामचंद्र मेनारिया, रूपलाल मेनारिया, सूरजमल मेनारिया, बद्रीलाल पाटीदार, मोहनलाल मेनारिया, गोपाल मेनारिया ने पंडित युधिष्ठिर मेनारिया की माैजूदगी में आहुतियां दी। गोपाल मेनारिया ने बताया कि सोमवार एवं मंगलवार को गांव बाहर भाेजन बनाकर देवी-देवताओं की पूजा कर भोग लगाया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva awa_Deva zho_Hant eng_Latn